# Iujno-Sakhalinsk

Iujno-Sakhalinsk (en rus Южно-Сахалинск) és una ciutat de l'illa de Sakhalín, a Rússia, centre administratiu de l'Óblast de Sakhalín (la qual inclou l'illa sencera i les Kurils). En japonès és coneguda com a Toyohara (豊原).
La ciutat es troba sobre el riu Susuia (anomenat també riu Negre). Té connexió amb l'exterior a través de l'aeroport de Iujno-Sakhalinsk.
La ciutat era un petit establiment rus, Vladímirovka, fundada per convictes el 1882.
El Tractat de Portsmouth, signat a Portsmouth (New Hampshire), el 5 de setembre de 1905, va suposar la fi de la guerra russojaponesa de 1904-1905. Al Japó se li va concedir la meitat sud de l'illa de Sakhalín i li va ser arrendada la península de Liaodong i el sistema de ferrocarrils rus al sud de Manxúria. Vladímirovka es va convertir en Toyohara (que significa «Vall de la Fecunditat»), la capital de la prefectura japonesa de Karafuto. Al final de la Segona Guerra Mundial la ciutat va ser conquerida per les tropes soviètiques, i es va convertir finalment en Iujno-Sakhalinsk i en un centre administratiu.
Encara hi ha tensions entre el Japó i Rússia per l'illa, especialment en vista del nou boom del petroli i el gas a la zona. Avui les coses estan millorant per a Iujno-Sakhalínsk; ExxonMobil i Shell han estat invertint fortament en l'àrea, tot i que la major part d'això ha estat a la meitat del nord de Sakhalín. Les demandes per recursos naturals dels japonesos, xinesos i sud-coreans estan donant a l'illa una oportunitat per a una prosperitat contínua.
Un dels pocs edificis japonesos que romanen a la ciutat és també un dels més impressionants. Actualment és un museu estatal (en rus: Сахалинский государственный областной краеведческий музей).

## Geografia i clima

La ciutat està a la riba del riu Susuia. És la ciutat més gran de l'illa, i l'única amb més de 100.000 habitants.
Hi ha restriccions oficials per als visitants per visitar aquesta ciutat i altres parts de Sakhalín.
El seu clima és continental humit, dins la Classificació de Köppen Dfb.
Dades climàtiques a Yuzhno-Sakhalinsk :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 4.3 (39.7) | 6.4 (43.5) | 12.5 (54.5) | 22.9 (73.2) | 28.5 (83.3) | 30.8 (87.4) | 34.4 (93.9) | 34.7 (94.5) | 29.0 (84.2) | 23.5 (74.3) | 18.1 (64.6) | 8.4 (47.1) | 34.7 (94.5) |
| Màxima mitjana °C (°F) | −6.7 (19.9) | −5.3 (22.5) | −0.3 (31.5) | 6.9 (44.4) | 13.4 (56.1) | 17.7 (63.9) | 20.8 (69.4) | 22.4 (72.3) | 19.0 (66.2) | 12.3 (54.1) | 3.2 (37.8) | −3.7 (25.3) | 8.3 (46.9) |
| Mitjana diària °C (°F) | −12.2 (10) | −11.7 (10.9) | −5.6 (21.9) | 1.7 (35.1) | 7.2 (45) | 11.7 (53.1) | 15.5 (59.9) | 17.3 (63.1) | 13.2 (55.8) | 6.5 (43.7) | −1.5 (29.3) | −8.6 (16.5) | 2.8 (37) |
| Mínima mitjana °C (°F) | −17.3 (0.9) | −17.6 (0.3) | −10.8 (12.6) | −2.4 (27.7) | 2.5 (36.5) | 7.4 (45.3) | 12.0 (53.6) | 13.6 (56.5) | 8.4 (47.1) | 1.7 (35.1) | −5.6 (21.9) | −13.3 (8.1) | −1.8 (28.8) |
| Mínima rècord °C (°F) | −36.2 (−33.2) | −34.8 (−30.6) | −30.5 (−22.9) | −25.2 (−13.4) | −6.2 (20.8) | −2.1 (28.2) | 1.3 (34.3) | 3.6 (38.5) | −4.2 (24.4) | −11.8 (10.8) | −25.7 (−14.3) | −33.5 (−28.3) | −36.2 (−33.2) |
| Precipitació mitjana mm (polzades) | 50 (1.97) | 35 (1.38) | 49 (1.93) | 59 (2.32) | 66 (2.6) | 51 (2.01) | 82 (3.23) | 111 (4.37) | 115 (4.53) | 101 (3.98) | 81 (3.19) | 64 (2.52) | 864 (34.02) |
| Mitjana de dies de pluja | 0.3 | 0.4 | 2 | 10 | 17 | 17 | 20 | 19 | 19 | 19 | 9 | 2 | 135 |
| Mitjana de dies de neu | 25 | 24 | 24 | 13 | 3 | 0.1 | 0 | 0 | 0 | 4 | 20 | 27 | 140 |
| Humitat relativa mitjana (%) | 83 | 81 | 78 | 76 | 77 | 83 | 86 | 87 | 83 | 80 | 81 | 83 | 82 |
| Mitjana mensual d'hores de sol | 129 | 153 | 181 | 191 | 197 | 198 | 165 | 149 | 187 | 160 | 116 | 102 | 1.928 |
| Font #1: Pogoda.ru.net ||||||||||||||
| Font #2: NOAA (sun 1961–1990) ||||||||||||||

## Referències

* ↑ «The Sakhalin Museum of Regional Studies (en anglès i rus)». Arxivat de l'original el 2012-05-10. [Consulta: 3 maig 2021].
* ↑ «Freedom of movement for foreigners on Sakhalin restricted». Arxivat de l'original el 2013-06-16. [Consulta: 20 desembre 2017].
* ↑ «Weather and Climate-The Climate of Yuzhno-Sakhalinsk» (en russian). Weather and Climate (Погода и климат). [Consulta: 29 novembre 2015].
* ↑ «Juzno–Sahalinsk (Yuzhno-Sakhalinsk) Climate Normals 1961–1990». National Oceanic and Atmospheric Administration. [Consulta: 29 novembre 2015].